চুনারুঘাট প্রতিনিধি ॥ চুনারুঘাট উপজেলার শানখলা ইউনিয়নের ডেউয়াতলী সরকারি প্রাথমিক বিদ্যালয়ের মূল্যবান ২টি গাছ চুরি করে কেঁটে নিয়ে গেছে প্রভাবশালী এক স্কুল শিক্ষক। এলাকাবাসী সূত্র জানায়, গত এক মাস পূর্বে ঐ স্কুলের সহকারী শিক্ষক সিদ্দিক আলী স্কুলের ১টি একাশি ও ১টি কড়ই গাছ কেঁটে নিয়ে যায়। এ নিয়ে স্কুল কমিটি ও এলাকার লোকজন প্রতিবাদ করলেও প্রশাসনের কোন নজরে আসেনি বলে জানায়। উল্লেখ্য যে, মোঃ নূরে আলম সিদ্দিক আলী ওই এলাকার বাসিন্দা এবং ওই স্কুলের প্রভাবশালী শিক্ষক হওয়ায় এলাকার কেহ মুখ খুলতে সাহস পাচ্ছে না।